[{"text_idx": "#000001", "text": "Canolfan Arloesi a Gwybodaeth yw SPECIFIC ym Mhrifysgol Abertawe sy\u2019n datblygu ac yn integreiddio technolegau solar er mwyn lleihau allyriadau carbon, gan greu adeiladau a all greu, storio a rhyddhau\u2019u gwres a\u2019u trydan eu hun drwy ddefnyddio ynni\u2019r haul."}, {"text_idx": "#000002", "text": "Rydym yn un o saith Canolfan Arloesi a Gwybodaeth a sefydlwyd ledled y DU i feithrin diwydiant newydd drwy gau\u2019r bwlch rhwng ymchwil wyddonol a masnacheiddio technolegau sy\u2019n dod i\u2019r amlwg."}, {"text_idx": "#000003", "text": "Mae ein ti\u0302m datblygu busnes yn cysylltu cyfleoedd sy\u2019n deillio o ffrwyth ymchwil a thechnoleg SPECIFIC a\u0302 sefydliadau mawr a ma\u0302n yng Nghymru, y DU ac yn fyd-eang. Drwy gysylltu mewn ffordd ragweithiol a\u0302 byd busnes a dangos y gorau o arbenigedd SPECIFIC, gall sefydliadau ddatrys heriau yn y byd go iawn drwy ddatblygu cynnyrch arloesol newydd yn unol a\u0302 gweledigaeth SPECIFIC."}, {"text_idx": "#000006", "text": "Un o\u2019r heriau mwyaf sy\u2019n wynebu busnesau heddiw yw dod o hyd i ffyrdd o weithio\u2019n fwy cynaliadwy ac yn unol a\u0302 phryderon byd-eang tra\u2019n parhau i fod yn gystadleuol. Gall ein ti\u0302m o arbenigwyr:"}, {"text_idx": "#000007", "text": "Gynnig cyngor yngylch sut i fanteisio i\u2019r eithaf ar effeithiolrwydd argaeledd ynni\u2019r haul i\u2019w ddefnyddio mewn adeiladau Arolwg thermol o adeiladau ac adroddiad sy\u2019n awgrymu meysydd a mannau posibl i\u2019w gwella Modelu solar ffotofoltaidd (PV) ar gyfer adeiladau sy\u2019n bodoli eisoes neu rai newydd a chyngor ynghylch pa dechnolegau i\u2019w defnyddio a faint o ynni a allai fod ar gael"}, {"text_idx": "#000008", "text": "Rydyn ni\u2019n gweithio gydag ystod eang o bartneriaid i hyrwyddo masnacheiddio cynnar ar gyfer technolegau ynni adnewyddadwy."}, {"text_idx": "#000009", "text": "Dadrisgio eich cynnyrch/gwasanaeth sy\u2019n arloesi drwy ddefnyddio ein hadeiladau fel llwyfan arddangos"}, {"text_idx": "#000013", "text": "Cyfleoedd cydweithredu posibl a\u0302 sefydliadau partner strategol \u2013 TATA Steel, NSG ac Akzo Nobel Gall eich cwmni noddi ymchwil i edrych ar bwnc sydd o ddiddordeb i\u2019ch busnes Profi prosesau gweithgynhyrchu newydd gan ddefnyddio ein cyfleuster peilot ar gyfer llinellau gweithgynhyrchu"}, {"text_idx": "#000014", "text": "Rydyn ni\u2019n croesawu gohebiaeth gan fusnesau a hoffai wybod mwy am dechnolegau ynni\u2019r haul a sut y maen nhw\u2019n berthnasol i\u2019ch adeiladau, eich cynnyrch neu\u2019ch gwasanaethau."}, {"text_idx": "#000015", "text": "Gall cwmni\u0308au gael mynediad i\u2019n hadeiladau, ein hadnoddau, ein cyfarpar a\u2019n cyfleusterau arbenigol, ein staff a\u2019u harbenigedd \u2013 yn y rhan fwyaf o achosion ariennir hyn yn gyfan gwbl eisoes, felly ni fydd hyn yn costio dim ichi. Gallwn gefnogi busnesau ledled y DU ond bydden ni\u2019n croesawu\u2019n enwedig geisiadau gan gwmni\u0308au mewn rhai ardaloedd yng Nghymru er mwyn manteisio ar yr arian sydd ar gael gennym ni yn y maes hwn. Gofynnwch am ragor o wybodaeth."}, {"text_idx": "#000016", "text": "Mae profi bod cysyniad \u2018Adeiladau Gweithredol\u2019 ar waith mewn adeiladau go iawn yn allweddol er mwyn i fyd diwydiant, rheoleiddwyr a phrynwyr ei fabwysiadu. Dewch i ymweld ag un o\u2019n hadeiladau arobryn a sgyrsiwch gyda\u2019n ti\u0302m..."}, {"text_idx": "#000017", "text": "Mae gennym ni nifer helaeth o adeiladau arddangos ar raddfa lawn sy\u2019n dangos y gorau o dechnolegau solar a sut y mae modd i\u2019w hintegreiddio mewn un system fel y gallan nhw greu, storio a rhyddhau\u2019u hynni eu hun gan gwtogi ar garbon ac arbed arian wrth wneud hynny! Drwy ymweld a\u0302 ni, gallwn ni siarad a\u0302 chi am beth rydyn ni\u2019n ei wneud a gweld sut y gallwn ni ddefnyddio ein harbenigedd ni i helpu\u2019ch busnes."}, {"text_idx": "#000021", "text": " SPECIFIC has been supporting Solapak Development Limited to install a solar power system at..."}, {"text_idx": "#000023", "text": "The SEISMIC project has launched its new demonstrator building, showing how its approach to platform-based..."}, {"text_idx": "#000028", "text": "Drivers of electric vehicles could save an average of \u00a3110 a year \u2013 and cut..."}]